Youth in the Shade

Youth in the Shade (digayakan dengan semua huruf besar) ialah album mini pertama dan album penampilan sulung bagi kumpulan muzik lelaki Korea Selatan, Zerobaseone. Album ini dilancarkan pada 10 Julai 2023 oleh syarikat WakeOne. Terdiri daripada enam buah lagu, runut "In Bloom" (Dalam Mekar) dijadikan sebagai lagu utamanya.

Latar belakang dan pelancaran 
Kumpulan muzik Zerobaseone telah dibentuk melalui rancangan realiti Boys Planet, yang disiarkan dari 2 Februari hingga 20 April 2023. Anggota terakhir yang akan membentuk kumpulan tersebut diumumkan pada peringkat akhir rancangan itu yang disiarkan secara langsung pada 20 April.

Sebuah filem acah untuk album penampilan sulung bertajuk Youth in the Shade telah dimuat naik pada 14 Mei 2023 dan poster tajuk telah dikeluarkan pada 7 Jun. Iklan acah pertama untuk lagu utama album mini itu, "In Bloom" (Dalam Mekar) dilancarkan pada 6 Julai dan pensampel album dengan coretan audio bagi setiap lagu telah dikeluarkan pada 8 Julai. Iklan acah kedua untuk lagu "In Bloom" telah dikeluarkan pada 9 Julai. Pada 10 Julai, video muzik untuk lagu tersebut bersama-sama dengan album Youth in the Shade dilancarkan. Jerayawara akhbar di daerah Gwangjin turut diadakan pada hari yang sama.

Konsep album mini itu tertumpu pada tema "keindahan belia dan bayangan di belakangnya". Ia dikeluarkan untuk pra-pesanan pada 21 Jun, dan boleh didapati dalam dua versi buku seni dan sembilan versi digipack.

Senarai runut

Penghargaan

Carta

Carta mingguan

Carta bulanan

Catatan

Rujukan

Pautan luar 
 Video muzik 

EP 2023
EP berbahasa Korea
Album sulung